Japoninis kinkanas

Japoninis kinkanas (Fortunella japonica) – rūtinių (Rutaceae) šeimos kinkanų (Fortunella) genties augalų rūšis.

Nedidelis medis (2n = 18). Žiedai pavieniai ar poriniai, pažastiniai. Vaisiai – 2,5-3 cm skersmens apvalūs, kiek paplokšti, skaisčiai oranžiniai citrinvaisiai, turi 4-7 skilteles. Žievelė valgoma, saldi, sultys rūgščios, negausios.

Kilęs iš Pietryčių Kinijos. Žinomos tik kultūrinės formos. Daugiausiai auginamas Japonijoje.

Kategorija:Rūtiniai
Kategorija:Citrusiniai